Účastník ZPC	
Meno, priezvisko, titul:	Katarína Bockaničová, PaedDr., PhD.	
Úsek:	Štátny pedagogický ústav, oddelenie pre cudzie jazyky 	
	
Zahraničná pracovná cesta	
Miesto konania – štát, mesto:	Nemecká spolková republika, Berlín	
Organizátor:	Studio Gaus GmbH, Ackerstraße 3A, 10115 Berlin	
Termín:	11. 2. 2015 – 13. 2. 2015	
Účel:	Účasť na pracovnom stretnutí partnerov projektu Russian Online	
Rokovací jazyk:	anglický	
	
Rámcový program
11. 02. 2015 - cesta Bratislava – Berlín
12. 02. 2015 - 1. deň pracovného stretnutia   
13. 02. 2015 - 2. deň pracovného stretnutia, cesta Berlín – Bratislava    	
Stručný priebeh	

Projekt Russian Online bol schválený v rámci programu Erazmus+, kľúčová akcia spolupráca v oblasti inovácie a výmena osvedčených postupov, akcia strategické partnerstvá.
Cieľom projektu je vybudovať multilingválny interaktívny vzdelávací portál, ktorý poskytne možnosť učiť sa ruský jazyk ako cudzí jazyk na úrovni A1 a A2 podľa Spoločného európskeho referenčného rámca pre jazyky. Portál bude obsahovať  jazykový kurz, elektronický slovník, gramatickú príručku, mediálnu knižnicu a ďalšie praktické informácie o Rusku.
V Berlíne sa konalo prvé spoločné pracovné stretnutie partnerov zúčastnených v projekte Russian Online. Počas stretnutia boli účastníci oboznámení so zmenami v rozpočte schváleného projektu, podrobným harmonogramom riešenia projektu, spôsobom riadenia projektu a spolupráce jednotlivých partnerov v projekte.
Počas stretnutie prebiehala aj práca v troch skupinách, v ktorých sa začalo pracovať na priebežných výstupoch v rámci týchto okruhov:
•	jazykový kurz a gramatika,
•	mediálna knižnica,
•	kontrola kvality a monitoring.	
Odporúčania a závery	
Pokračovať v riešení projektu v súlade so schváleným harmonogramom.	
Očakávaný prínos	
Projekt Russian Online priespieva k napĺňaniu strategických cieľov jazykového vzdelávania z Barcelony. Členské štáty boli vyzvané na  prijatie takých krokov v plánovaní jazykového vzdelávania, aby sa každý občan mohol učiť dva jazyky okrem svojho materinského jazyka a zvýšilo sa povedomie o dôležitosti cudzojazyčného vzdelávania v každom veku. Okrem podpory jazykového vzdelávania je partnerstvo v tomto projekte prínosné z dôvodu nadobudnutia nových zručností pri práci s IT technológiami a rozvíjaní digitálnych spôsobilostí. Prínosom je aj rozvíjanie spolupráce najmä s partnerskými univerzitnými pracoviskami, napr. Ostravskou Univerzitou v Ostrave, Katolíckou Univerzitou v Ružomberku a Univerzitou vo Vilniuse.	
Prehľad prinesenej dokumentácie a miesto jej uloženia	
- 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva. 	
	
Súhlasím so zverejnením správy na internete.	
Správu vypracoval: PaedDr. Katarína Bockaničová, PhD.	
Dátum: 17. 02. 2015	
Správu schválil: doc. PaedDr. Viliam Kratochvíl, PhD., riaditeľ ŠPÚ